U-I-180/15
Natisni
Opravilna št.:
U-I-180/15
Datum odločitve:
24. 3. 2016
ECLI:
ECLI:SI:USRS:2016:U.I.180.15
Akt:
Zakon o javnem jamstvenem, preživninskem in invalidskem skladu Republike Slovenije (Uradni list RS, št. 78/06 – uradno prečiščeno besedilo in 106/12) (ZJSRS), 16. čl.
Izrek:
Pobuda za začetek postopka za oceno ustavnosti 16. člena Zakona o javnem jamstvenem, preživninskem in invalidskem skladu Republike Slovenije (Uradni list RS, št. 78/06 – uradno prečiščeno besedilo in 106/12) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.2.51.3.6 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Reprezentativni sindikat za območje države.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Zveza svobodnih sindikatov Slovenije, Območna organizacija ZSSS Pomurja, Murska Sobota
Datum vloge:
13. 11. 2015
Vrsta odločitve:
sklep
Vrsta rešitve:
zavrženje
Dokument:
US30928
Dokument v PDF obliki:
U-I-180-15.pdf
142 KB
Prenesite datoteko
U-I-180/15-5
24. 3. 2016
SKLEP
Ustavno sodišče je v postopku za preizkus pobude Zveze svobodnih sindikatov Slovenije, Območne organizacije ZSSS Pomurja, Murska Sobota, ki jo zastopa sekretar Jože Türkl, na seji 24. marca 2016
sklenilo:
Pobuda za začetek postopka za oceno ustavnosti 16. člena Zakona o javnem jamstvenem, preživninskem in invalidskem skladu Republike Slovenije (Uradni list RS, št. 78/06 – uradno prečiščeno besedilo in 106/12) se zavrže.
OBRAZLOŽITEV
1. Pobudnica izpodbija 16. člen Zakona o javnem jamstvenem, preživninskem in invalidskem skladu Republike Slovenije (v nadaljevanju ZJSRS), po katerem pravice iz ZJSRS ne pripadajo vsem delavcem, temveč samo tistim, ki jim delovno razmerje preneha zaradi insolventnosti delodajalca. Zatrjuje, da je izpodbijana ureditev v neskladju z 8. členom, drugim odstavkom 14. člena in 153. členom Ustave. Pravni interes utemeljuje s tem, da so kršene pravice delavcev.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Po ustaljeni ustavnosodni presoji imajo politične stranke, društva, zbornice in združenja, kamor sodijo tudi sindikati kot združenja delavcev, pravni interes le za izpodbijanje predpisov, ki neposredno posegajo v njihove pravice, pravne interese ali pravni položaj.
[1]
Da bi izpodbijana določba neposredno posegala v pravice ali pravni položaj sindikata, pobudnica niti ne zatrjuje.
4. Za pobude, ki jih ti subjekti vlagajo v imenu svojih članov in zaradi njihovih interesov, njihov pravni interes prav tako ni izkazan. Politične stranke, društva, zbornice in združenja, kamor sodijo tudi združenja delavcev, ne morejo v konkretnem sporu svojih članov nastopati kot stranka ali stranski udeleženec, saj ne varujejo svojih pravic in pravnih interesov. Posledično in iz enakega razloga tudi ne morejo vložiti pobude.
[2]
5. Ker pobudnica ne izkazuje pravnega interesa za začetek postopka za oceno ustavnosti izpodbijane določbe, je Ustavno sodišče njeno pobudo zavrglo.
6.
Ustavno sodišče je sprejelo ta sklep na podlagi tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik
[1]
Tako v sklepu Ustavnega sodišča št. U-I-152/11 z dne 24. 5. 2012.
[2]
Tako tudi v sklepih Ustavnega sodišča št. U-I-152/11, št. U-I-158/07 z dne 4. 12. 2008, št. U-I-204/07 z dne 28. 1. 2009, št. U-I-306/08 z dne 5. 2. 2009 in št. U-I-273/08 z dne 23. 9. 2009.